CELEX: 32005R2067
Language: lt
Date: 2005-12-16 00:00:00
Title: 2005 m. gruodžio 16 d.  Komisijos reglamentas (EB) Nr. 2067/2005, keičiantis Reglamentą (EB) Nr. 92/2005 dėl gyvūninės kilmės šalutinių produktų alternatyvių sunaikinimo būdų   (Tekstas svarbus EEE)

17.12.2005   
            
            
               LT
            
            
               Europos Sąjungos oficialusis leidinys
            
            
               L 331/12
            
         KOMISIJOS REGLAMENTAS (EB) Nr. 2067/2005
   2005 m. gruodžio 16 d.
   keičiantis Reglamentą (EB) Nr. 92/2005 dėl gyvūninės kilmės šalutinių produktų alternatyvių sunaikinimo būdų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 4 straipsnio 2 dalies e punktą, 5 straipsnio 2 dalies g punktą ir 6 straipsnio 2 dalies i punktą bei 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatomos gyvūninės kilmės šalutinių produktų sunaikinimo ir naudojimo būdų taisyklės. Jame taip pat numatoma galimybė naudoti papildomus gyvūninės kilmės šalutinių produktų sunaikinimo būdus ir kitus tokių produktų naudojimo būdus, kurie turi būti patvirtinti po konsultacijų su atitinkamais moksliniais komitetais.
            
         
               (2)
            
            
               Komisija, remdamasi Mokslinio iniciatyvinio komiteto ir Europos maisto saugos tarnybos (toliau – EMST) nuomonėmis, pateiktomis jau įsigaliojus 2002 m. sausio 28 d. Europos Parlamento ir Tarybos reglamentui (EB) Nr. 178/2002, nustatančiam maistui skirtų teisės aktų bendruosius principus ir reikalavimus, įsteigiančiam Europos maisto saugos tarnybą ir nustatančiam su maisto saugos klausimais susijusias procedūras (2), iki šiol patvirtino penkis alternatyvius gyvūninės kilmės šalutinių produktų sunaikinimo būdus.
            
         
               (3)
            
            
               2004 m. balandžio 22 d. EMST, remdamasi pareiškėjų informacija, kurią jie pateikė patvirtinus Komisijos reglamentą (EB) Nr. 92/2005, įgyvendinantį Europos Parlamento ir Tarybos reglamento (EB) Nr. 1774/2002 nuostatas dėl gyvūninės kilmės šalutinių produktų pašalinimo ar panaudojimo būdų ir iš dalies pakeičiantį jo VI priedą dėl biodujų transformavimo ir lydytų taukų perdirbimo (3), kuris įsigaliojo 2005 m. sausio 19 d., pateikė nuomonę dėl taukų deginimo terminiame boileryje, o 2004 m. birželio 2 d. – dėl biodyzelino proceso, laikomų saugiais naikinant 1 kategorijos medžiagą.
            
         
               (4)
            
            
               Remiantis šiuo EMST atliktu įvertinimu, biodyzelino procesas taip pat gali būti laikomas saugiu būdu ir 1 kategorijos medžiagai naikinti. Todėl, atsižvelgiant į minėtą įvertinimą, Reglamentas (EB) Nr. 92/2005 turi būti atitinkamai iš dalies pakeistas.
            
         
               (5)
            
            
               EMST taip pat padarė išvadą, kad taukų deginimas terminiame boileryje gali būti laikomas saugiu gyvūninės kilmės šalutinių produktų naikinimo ir naudojimo būdu. Todėl sąlygos, kuriomis minėtas procesas yra laikomas saugiu, yra aprašomos toliau pateikiamuose reglamento pakeitimuose. Siekiant išvengti baigtinių medžiagų susikaupimo esamose įmonėse, taukai, apdoroti laikantis proceso parametrų, gali būti gabenami į kitas įmones deginimui. Turi būti taikomos griežtos sąlygos atskiriant maisto ir pašarų deginimą nuo perdirbimo.
            
         
               (6)
            
            
               Technologinė pažanga leido sukurti keletą naujų proceso parametrų galutiniuose biodyzelino gamybos etapo ir taukų deginimo terminiame boileryje procesų etapuose. Jei kuris iš Reglamente (EB) Nr. 1774/2002 nurodytų perdirbimo procesų buvo naudojamas anksčiau, valstybių narių kompetetingos institucijos turėtų patvirtinti šiuos naujus procesų parametrus.
            
         
               (7)
            
            
               Tokie alternatyvūs procesai gali būti patvirtinti ir taikomi tik tada, jei jie nepažeidžia kitų taikomų Bendrijos teisės aktų, ypač aplinkosaugos srityje. Taigi, reikalavimai dėl dujų valymo sistemų šarminės hidrolizės procese ir biodyzelino procese gali būti panaikinti.
            
         
               (8)
            
            
               Biodyzelinas neturėtų būti nuolat ženklinamas, nes gamybos procesas yra saugus, taip pat tada būtų paprasčiau jį naudoti kaip alternatyvų kurą.
            
         
               (9)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 92/2005 iš dalies keičiamas taip:
   
               1)
            
            
               1 straipsnio 1 ir 2 dalys pakeičiamos taip:
               „1.   Tvirtinami I priede aprašytas šarminės hidrolizės procesas, III priede aprašytas aukšto slėgio biodujų gamybos procesas, IV priede aprašytas biodyzelino gamybos procesas ir VI priede aprašytas gyvūnų taukų deginimo terminiame boileryje procesas – kompetetingos institucijos gali leisti juos naudoti I kategorijos medžiagoms perdirbti ir naikinti.
               2.   Kompetetingos institucijos gali leisti naudoti kitus proceso parametrus IV priedo 1 dalies b ir i punktuose nurodytame biodyzelino gamybos proceso etape ir VI priedo 1 dalies c ir i punktuose nurodytame gyvūnų taukų deginimo terminiame boileryje etape, jei naudojant tokius parametrus visuomenės ir gyvūnų sveikatai keliamo pavojaus rizika sumažinama tokiu pat lygiu.“;
            
         
               2)
            
            
               2 straipsnis pakeičiamas taip:
               „2 straipsnis
               Tvirtinami šarminės hidrolizės, aukšto slėgio ir aukštos temperatūros hidrolizės, aukšto slėgio hidrolizės biodujų gamybos, biodyzelino gamybos, dujofikacijos pagal „Brookes“ sistemą ir gyvūnų taukų deginimo terminiame boileryje, kaip tai nurodyta atitinkamai I ir VI prieduose, procesai; kompetetingos institucijos gali leisti juos naudoti apdorojant, naudojant ir naikinant 2 ir 3 kategorijos medžiagą. Kompetetingos institucijos gali leisti naudoti kitus proceso parametrus IV priedo 1 dalies b ir i punktuose nurodytame biodyzelino gamybos proceso etape ir VI priedo 1 dalies c ir i punktuose nurodytame gyvūnų taukų deginimo terminiame boileryje etape, jei naudojant tokius parametrus visuomenės ir gyvūnų sveikatai keliamo pavojaus rizika sumažinama tokiu pat lygiu.“;
            
         
               3)
            
            
               Antraštinėje dalyje ir 3 straipsnio pirmajame sakinyje žodžių junginys „I–V priedai“ keičiamas žodžių junginiu „I–VI priedai“;
            
         
               4)
            
            
               4 straipsnis iš dalies keičiamas taip:
               
                           a)
                        
                        
                           1 dalies pirma pastraipa pakeičiama taip:
                           „1.   Baigtinė medžiaga, išskyrus biokurą, pagamintą pagal IV priedo reikalavimus, turi būti nuolat žymima kvapu (jei tai techniškai įmanoma) pagal Reglamento (EB) Nr. 1774/2002 VI priedo I skyriaus 8 punkto reikalavimus.“;
                        
                     
                           b)
                        
                        
                           Pridedama ši 5 dalis:
                           „5.   Tačiau gyvūninės kilmės šalutiniai produktai, gauti apdorojant medžiagą pagal IV priedą, gali būti naudojami šiame priede nurodytais tikslais.“;
                        
                     
         
               5)
            
            
               I, III ir IV priedai iš dalies keičiami pagal šio reglamento priedą ir pridedamas VI priedas.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 16 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 416/2005 (OL L 66, 2005 3 12, p. 10).
   
      (2)  OL L 31, 2002 2 1, p. 1. Reglamentas su pakeitimais, padarytais Reglamentu (EB) Nr. 1642/2003 (OL L 245, 2003 9 29, p. 4).
   
      (3)  OL L 19, 2005 1 21, p. 27.
   PRIEDAS
   Reglamento (EB) Nr. 92/2005 priedai pakeičiami taip:
   
               1)
            
            
               panaikinamas I priedo 3 dalies b punktas;
            
         
               2)
            
            
               III priedo 2 dalies b punktas pakeičiamas taip:
               
                           „b)
                        
                        
                           Proceso metu gautos biodujos yra greitai deginamos toje pačioje įmonėje ne mažesnėje kaip 900 °C temperatūroje, iškart po to naudojamas greitas aušinimas (gesinimas).“;
                        
                     
         
               3)
            
            
               IV priedo 1 dalis pakeičiama taip:
               
                           a)
                        
                        
                           b punktas yra pakeičiamas taip:
                           
                                       „b)
                                    
                                    
                                       Tada apdirbti taukai yra perdirbami toliau naudojant vieną iš šių metodų:
                                       
                                                   i)
                                                
                                                
                                                   procesą, kurio metu iš apdorotų taukų yra atskiriami baltymai, o netirpios priemaišos pašalinamos neviršijant 0,15 % svorio, tada taukai apdorojami taikant esterifikaciją ir transesterifikaciją. Tačiau esterifikacija nėra būtina iš 3 kategorijos medžiagos išgautiems taukams. Siekiant naudoti esterifikaciją, taukų pH yra sumažinamas žemiau 1 (įdedant sieros rūgšties (H2SO4) arba jai lygiavertės rūgšties), mišinys dvi valandas yra kaitinamas iki 72 °C ir intensyviai maišomas. Transesterifikacija vykdoma su kalio hidroksidu arba su lygiaverte baze padidinus pH iki apytiksliai 14 35–50 °C temperatūroje mažiausiai 15–30 minučių. Transesterifikacija vykdoma du kartus šiame punkte nurodytomis sąlygomis naudojant naują bazinį tirpalą. Po šio proceso vykdomas produktų valymas, įskaitant vakuuminį distiliavimą 150 °C temperatūroje, – gaunamas biodyzelinas;
                                                
                                             
                                                   ii)
                                                
                                                
                                                   procesą, kuriame naudojami lygiaverčiai, kompetetingos institucijos leidžiami naudoti proceso parametrai.“;
                                                
                                             
                                 
                     
                           b)
                        
                        
                           panaikinamas c punktas;
                        
                     
                           c)
                        
                        
                           pridedama ši 3 dalis:
                           
                                       „3.
                                    
                                    
                                       Po gamybos proceso, kuriame buvo naudojami 1 dalies b punkte nurodyti standartai, gauti gyvūninės kilmės šalutiniai produktai gali būti deginami atitinkamą leidimą turinčioje įmonėje. Taukų ekstrakcijos iš 3 kategorijos medžiagos atveju gauti gyvūninės kilmės šalutiniai produktai gali būti naudojami techniniams produktams gaminti.“;
                                    
                                 
                     
         
               4)
            
            
               pridedamas šis VI priedas:
               
                  „VI PRIEDAS
                  Gyvūnų taukų deginimo terminiame boileryje procesas
                  
                              1.
                           
                           
                              Deginant gyvūnų taukus reikia iš gyvūninės kilmės šalutinių produktų išgautus taukus apdoroti šiomis sąlygomis:
                              
                                          a)
                                       
                                       
                                          iš gyvūninės kilmės šalutinių produktų išgautos taukų ekstrakcijos yra pirmiausiai apdorojamos naudojantis:
                                          
                                                      i)
                                                   
                                                   
                                                      1 ir 2 kategorijos medžiagoms – Reglamento (EB) Nr. 1774/2002 V priedo III skyriuje nurodytu 1 apdorojimo metodu, jei planuojama išgautas taukų ekstrakcijas sudeginti kitoje įmonėje; ir
                                                   
                                                
                                                      ii)
                                                   
                                                   
                                                      1 ir 2 kategorijos medžiagoms, jei planuojama jas deginti toje pačioje įmonėje, ir 3 kategorijos medžiagai bet kuriuo iš 1–5 ir 7 metodų arba iš žuvies išgautos medžiagos atveju – 6 metodu, kaip tai nurodyta Reglamento (EB) Nr. 1774/2002 V priedo III skyriuje;
                                                   
                                                
                                    
                                          b)
                                       
                                       
                                          Iš taukų ekstrakcijos yra atskiriami baltymai, o netirpios priemaišos iki 0,15 % svorio yra pašalinamos;
                                       
                                    
                                          c)
                                       
                                       
                                          po a ir b punktuose nurodytų procesų taukai yra:
                                          
                                                      i)
                                                   
                                                   
                                                      išgarinami garus sukeliančiame boileryje ir deginami ne mažiau kaip 0,2 sekundes ne mažesnėje kaip 1 100 °C temperatūroje; arba
                                                   
                                                
                                                      ii)
                                                   
                                                   
                                                      apdorojami naudojant lygiaverčius kompetetingos institucijos leidžiamus naudoti proceso parametrus.
                                                   
                                                
                                    
                        
                              2.
                           
                           
                              Iš 1 ir 2 kategorijos medžiagos išgauti taukai turi būti deginami toje pačioje įmonėje, kurioje jie buvo išlydyti – taip siekiama panaudoti taukų lydymo proceso metu gautą energiją.
                              Tačiau kompetetinga institucija gali suteikti leidimą taukus deginti kitose įmonėse su sąlyga, kad:
                              
                                          a)
                                       
                                       
                                          įmonė, kurioje pageidaujama juos deginti, turi tam leidimą;
                                       
                                    
                                          b)
                                       
                                       
                                          tose pačiose patalpose maisto ir pašarų apdorojimas pagal išduotus leidimus vykdomas laikantis griežtų atskyrimo sąlygų.
                                       
                                    
                        
                              3.
                           
                           
                              Įmonėje neleidžiama deginti jokios kitos gyvūninės kilmės medžiagos, išskyrus taukus.“.